Rikunarita-ORG/Wikinium huggingface dataset:
# Devanāgarī

Rigveda-manuskript med devanagari-skrift.
**Devanāgarī** (देवनागरी , uttalt [d̪eːʋˈnaːɡri]) er et indisk skriftsystem som brukes i flere indiske språk. Devanagari betyr *deva* (sanskrit: Gud) og *nāgarī* (sanskrit: by). Skriften utviklet seg fra brahmi-skrift og leses fra venstre mot høyre.

Språk som bruker devanagari:

* Sanskrit
* Hindi
* Nepali
* Marathi
* Kasjmiri
* Sindhi

## Symboler

**Devanagari-vokaler**| Bokstav | Vokaltegn med <p> | Unicode-navn | IPA |
| --- | --- | --- | --- |
| अ | प | a | ə |
| आ | पा | aa | a(ː) |
| इ | पि | i | ɪ |
| ई | पी | ii | i |
| उ | पु | u | ʊ |
| ऊ | पू | uu | u |
| ऋ | पृ | vocalic r | rɪ ([r ̩] i sanskrit) |
| ॠ | पॄ | vocalic rr | rɪ ([rː̩] i sanskrit) |
| ऌ | पॢ | vocalic l | ([l ̩] i sanskrit) |
| ॡ | पॣ | vocalic ll | ([lː̩] i sanskrit) |
| ऍ | पॅ | candra e | æ(ː) |
| ऎ | पॆ | short e | e |
| ए | पे | e | e(ː) |
| ऐ | पै | ai | ɛ ([ai] i sanskrit) |
| ऑ | पॉ | candra o | ɔ(ː) |
| ऒ | पॊ | short o | o |
| ओ | पो | o | o(ː) |
| औ | पौ | au | ɔ ([au] i sanskrit) |

**Andre modifiserende symboler**| Symbol med <p> | Unicode-navn | Funksjon | IPA |
| --- | --- | --- | --- |
| प् | virama | Kalt *halant*; markerer at vokalen ikke skal uttales. | [p] |
| पँ | candrabindu | Gjør vokalen nasal. | [pə̃] |
| पं | anusvara | Gjør vokalen nasal. | [pə̃] |
| पः | visarga | Markerer et utpust etter vokalen. | [pəh] / [pəə̥] |
| प़ | nukta | Brukt til å indikere lyder lånt fra persisk (f.eks., ph + nukta = f) |   |
| पऽ | avagraha | Forlenger vokallyden. | [pə:] |

Når ingen vokal skrives, antar man <a>. For spesifikt å betegne at det ikke er noen vokal, brukes en *halant* (også kalt *virama*).

**Devanagari-konsonanter**| Bokstav | Unicode-navn | IAST | IPA |
| --- | --- | --- | --- |
| क | ka | k | k |
| ख | kha | kh | kh |
| ग | ga | g | ɡ |
| घ | gha | gh | ɡɦ |
| ङ | nga | ṅ | ŋ |
| च | cha | c | tʃ |
| छ | chha | ch | tʃh |
| ज | ja | j | dʒ |
| झ | jha | jh | dʒɦ |
| ञ | nya | ñ | ɲ |
| ट | tta | ṭ | ʈ |
| ठ | ttha | ṭh | ʈh |
| ड | dda | ḍ | ɖ / ɽ |
| ढ | ddha | ḍh | ɖɦ / ɽɦ |
| ण | nna | ṇ | ɳ |
| त | ta | t | t̪ |
| थ | tha | th | t̪h |
| द | da | d | d̪ |
| ध | dha | dh | d̪ɦ |
| न | na | n | n̪ |
| प | pa | p | p |
| फ | pha | ph | ph |
| ब | ba | b | b |
| भ | bha | bh | bɦ |
| म | ma | m | m |
| य | ya | y | j |
| र | ra | r | ɾ |
| ल | la | l | l |
| ळ | lla | ḷ | ɭ |
| व | va | v | v |
| श | sha | ś | ɕ |
| ष | ssa | ṣ | ʂ |
| स | sa | s | s |
| ह | ha | h | h |

Blant disse brukes ळ ikke i hindi. Hele settet brukes i vedisk sanskrit og i marathi.

Tallene skrives i devanagari som følger:

**Devanagari-tall**| ० | १ | २ | ३ | ४ | ५ | ६ | ७ | ८ | ९ |
| 0 | 1 | 2 | 3 | 4 | 5 | 6 | 7 | 8 | 9 |
# Store bjørn

| Store bjørn |
| --- |
| Store bjørn |
| Latinsk navn | *Ursa major* |
| Forkortelse | UMa |
| Genitivsform | *Ursae Majoris* |
| Symbologi | Urgammelt, muligens det eldste navnet [*trenger referanse*] |
| Rektascensjon | 10,67 h |
| Deklinasjon | 55,38° |
| Areal | 1280 kvadratgrader nr. 3 av stjernebildene |
| Stjerner sterkere enn mag. 3 | 6 |
| Sterkeste stjerne | Alioth (ε UMa) (1,76. mag.) |
| Meteorsvermer | * Alpha Ursa Majoridene
* Leonidane-Ursidene
 |
| Tilgrensende stjernebilder | * Dragen
* Sjiraffen
* Gaupen
* Den lille løve
* Løven
* Berenikes hår
* Jakthundene
* Bjørnevokteren
 |
| Synlig mellom breddegradene | +90° og −30° |

**Store bjørn** (fra latin *Ursa major*) er et stjernebilde på den nordlige himmelhalvkulen. Stjernemønsteret Karlsvognen utgjør en del av Store bjørn og består av dennes syv klareste stjerner.

## Navnet

Bjørnenavnet kan spores tilbake til mange kulturer verden rundt, fra indianerne i Nord-Amerika til inderne i India. [*trenger referanse*]

Hevelius' tegning av Store bjørn. Tegningen viser stjernehimmelen «utenfra», altså speilvendt i forhold til de fleste kart over stjernehimmelen
## Eksterne lenker

* (en) Ursa Major (constellation) – kategori av bilder, video eller lyd på Commons

* (en) Ursa Major – galleri av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Basismatvare

Forskjellige typer poteter
En **basismatvare** er en matvare som danner grunnlag for den daglige kost. Hva som inkluderes blant basismatvarer, varierer i forskjellige deler av verden, men ofte inngår billige, stivelsesholdige og vegetabilske matvarer som kan lagres i lang tid. Selv om en basismatvare i seg selv er nærende, inneholder den ikke tilstrekkelig mange mikronæringsstoffer og proteiner, og den må suppleres med andre matvarer for å unngå feilernæring.

Mye av det som teller som basismatvarer, kommer fra planter, især kornsorter som hvete, mais og ris og rotfrukter som poteter, neper, taro og maniok. Andre eksempler på basismatvarer er bønner, matbanan, brødfrukt, linser og sago.
# Det fjerne østen

Kart over Det fjerne østen
**Det fjerne østen** brukes om landene i Øst-Asia. Betegnelsen ble ofte brukt i forbindelse med Det britiske imperiet, som en fellesbetegnelse for landene øst for Britisk India. Før første verdenskrig ble *Det nære østen* brukt om landene nær Det osmanske rike, *Midtøsten* til nordvestlige Sør-Asia og Sentral-Asia, og *Det fjerne østen* for land langs den vestlige delen av Stillehavet og den østlige delen av Indiahavet. Mange europeiske språk har lignende betegnelser, slik som *Far East* (engelsk), *Extrême-Orient* (fransk), *Extremo Oriente* (spansk), *Ferner Osten* (tysk), *Estremo oriente* (italiensk) og *Verre Oosten* (nederlandsk). "Fjerne Østen" brukes også ofte som en betegnelse på Russlands Stillehavskyst.

I orientalistisk sammenheng bidrar betegnelsen til å mane frem både kulturelle og geografiske skiller. *Det fjerne østen* henviser aldri, for eksempel, til landene Australia og New Zealand, som er mer vestlige kulturelt sett, selv om disse ligger enda lenger øst for Europa enn andre deler av Øst-Asia.

## Referanser
# Ullhåret mammut

| Ullhåret mammut
 |
| --- |
| Kadaver av mammutunge, funnet i Sibir
 |
| Nomenklatur |
| *Mammuthus primigenius* (Blumenbach, 1799) |
| Populærnavn |
| Ullhåret mammut, ullmammut |
| Klassifikasjon |
| Rike | Dyreriket  |
| Rekke | Ryggstrengdyr  |
| Klasse | Pattedyr  |
| Orden | Snabeldyr  |
| Familie | Elefanter  |
| Slekt | Mammuter  |
| Økologi
 |
| Habitat:
 | kalde stepper
 |
| Utbredelse:
 | nordlige deler av Eurasia og Nord-Amerika
 |

**Ullhåret mammut**, eller **ullmammut**, var en mammutart som levde i de nordlige områdene av Eurasia og Nord-Amerika i pleistocen og tidlig holocen. Takket være funn av frosne og uttørkede kadavere er dette den forhistoriske dyrearten som er best kjent, både når det gjelder utseende og levevis. I tillegg til hele kadavere er det gjort store mengder funn både av hele skjeletter, tenner, mageinnhold og avføring. Det er også gjort flere funn i Norge, særlig i Gudbrandsdalen.

Ullhåret mammut var den siste i en lang rekke mammutarter som startet med *Mammuthus subplanifrons* i tidlig pliocen. Ullhåret mammut utviklet seg fra steppemammut (*M. trogontherii*) i nordøstlige Sibir for omkring 700 000 år siden, men den vandret ikke inn i Europa før for 200 000 år siden, og den kom til Nord-Amerika for 100 000 år siden. Den nærmeste nålevende slektningen er asiatisk elefant.

Ullhåret mammut hadde mange tilpasninger til et liv i kaldt klima. Den var dekket med pels med ullhår og lange dekkhår på hele kroppen. Selv anus var dekket av en liten pelskledd klaff. Ørene var små og halen kort for å hindre varmetap og forfrysning.

På slutten av istiden (for rundt 10 000 år siden) forsvant ullhåret mammut fra mesteparten av sine leveområder sammen med mange andre store dyrearter. En liten bestand av svært små mammuter, trolig en dvergform av ullhåret mammut, overlevde på Vrangeløya helt frem til omtrent 3700 år siden. Utryddelsen av ullhåret mammut skyldes at leveområdene deres forsvant samtidig som moderne mennesker trengte inn i de områdene som var igjen på jakt etter byttedyr. Siden mammuter var store dyr med langsom reproduksjon, var de sårbare for jaktpresset og ble utryddet både i Eurasia og Nord-Amerika på slutten av istiden.

## Referanser

## Eksterne lenker

* (en) *Ullhåret mammut* i Encyclopedia of Life

* (en) *Ullhåret mammut* i Global Biodiversity Information Facility

* (en) *Ullhåret mammut* hos Fossilworks

* (en) *Ullhåret mammut* hos NCBI

* (en) *Kategori:Mammuthus primigenius* – bilder, video eller lyd på Wikimedia Commons

* *Mammuthus primigenius* – detaljert informasjon på Wikispecies
# Mary Elizabeth Mastrantonio

| Mary Elizabeth Mastrantonio |
| --- |
|  |
| Født | 17. nov. 1958 (67 år) Lombard |
| Beskjeftigelse | Sanger, fjernsynsskuespiller, teaterskuespiller, filmskuespiller, skuespiller, musiker  |
| Utdannet ved | University of Illinois i Urbana-Champaign Oak Park and River Forest High School |
| Ektefelle | Pat O'Connor (1990–) |
| Nasjonalitet | USA |
| Aktive år | 1982– |
| IMDb | IMDb
 |
|

---

Mary Elizabeth Mastrantonio på Commons |

**Mary Elizabeth Mastrantonio** (født 1958) er en amerikansk skuespiller og sanger. Hun debuterte på Broadway i en nypremiere av *West Side Story* i 1980. Mastrantonio spilte Gina Montana, søsteren til Al Pacinos rollefigur, i filmen *Scarface* (1983). Hun ble nominert til Oscar for beste kvinnelige birolle for rollen som Carmen i filmen *The Color of Money* (1986). Mastrantonio har også spilt i filmer som *The Abyss* (1989), *Robin Hood – tyvenes prins* (1991) og *Den perfekte stormen* (2000). I 2003 ble hun nominert til Tony-prisen for beste kvinnelige hovedrolle i en musikal for innsatsen i en nypremiere av *Mannen frå LaMancha* på Broadway.

## Referanser

## Eksterne lenker

* (en) Mary Elizabeth Mastrantonio på Internet Movie Database

* (sv) Mary Elizabeth Mastrantonio i Svensk Filmdatabas

* (da) Mary Elizabeth Mastrantonio på Filmdatabasen

* (da) Mary Elizabeth Mastrantonio på Scope

* (fr) Mary Elizabeth Mastrantonio på Allociné

* (en) Mary Elizabeth Mastrantonio på AllMovie

* (en) Mary Elizabeth Mastrantonio hos Rotten Tomatoes

* (en) Mary Elizabeth Mastrantonio hos The Movie Database

* (en) Mary Elizabeth Mastrantonio hos Internet Broadway Database

* (en) Mary Elizabeth Mastrantonio hos Internet Broadway Database
* (en) Mary Elizabeth Mastrantonio på Internet Off-Broadway Database

Denne artikkelen er en **spire**. Du kan hjelpe Wikipedia ved å utvide den.
# ISO 8859

**ISO 8859** er en standard som definerer flere tegnsett beregnet på datamaskiner. Standarden er delt opp i flere deler slik som ISO 8859-1, ISO 8859-2 osv, som hver for seg også refereres til som standarder.

## De forskjellige delene av ISO 8859

ISO 8859 er delt inn i følgende deler:

|  |  |  |
| --- | --- | --- |
| Del 1 | *Latin-1* *Vesteuropeisk* | Kanskje den mest brukte delen av ISO 8859, dekker de fleste vesteuropeiske språk, deriblant norsk, dansk, svensk, islandsk, engelsk, tysk, spansk, portugisisk, italiensk, irsk, skotsk gælisk, retoromansk, samt albansk, afrikaans og swahili. Tegnsettet mangler blant annet euro-tegnet *€*, og har derfor fått oppfølgeren ISO 8859-15. |
| Del 2 | *Latin-2* *Sentraleuropeisk* | Støtter de sentral- og østeuropeiske språk som bruker det latinske alfabetet, blant annet bosnisk, polsk, kroatisk, tsjekkisk, slovakisk og ungarsk. Tegnsettet mangler blant annet euro-tegnet *€*, og har derfor fått oppfølgeren ISO 8859-16. |
| Del 3 | *Latin-3* *Søreuropeisk* | Tyrkisk, maltesisk og esperanto, men har i stor grad blitt erstattet av ISO 8859-9 for tyrkisk og Unicode for esperanto. |
| Del 4 | *Latin-4* *Nordeuropeisk* | Baltiske og samiske språk. |
| Del 5 | *Latin/Kyrillisk* | Dekker slaviske språk som bruker et kyrillisk alfabet, inkludert belarusisk, bulgarsk, makedonsk, russisk, serbisk og ukrainsk. |
| Del 6 | *Latin/Arabisk* | Dekker de vanligste arabiske tegn. |
| Del 7 | *Latin/Gresk* | Dekker moderne gresk, kan også delvis bli brukt for gammelgresk. |
| Del 8 | *Latin/Hebraisk* | Dekker det moderne hebraiske alfabet som det blir brukt i Israel. |
| Del 9 | *Latin-5* *Tyrkisk* | Hovedsakelig det samme som ISO 8859-1, men erstatter lite brukte islandske tegn med tyrkiske. Brukes også i kurdisk. |
| Del 10 | *Latin-6* *Nordisk* | Basert på Latin-4. |
| Del 11 | *Latin/Thai* | Inneholder alle tegn som trengs for å skrive thai. Så å si identisk med TIS 620. |
| Finnes ikke Del 12 | *Latin/devanagari* | Arbeidet med å lage en del av 8859 for devanagari ble offisielt avbrutt i 1997. ISCII og Unicode/ISO/IEC 10646 dekker devanagari. |
| Del 13 | *Latin-7* | Legger til noen tegn for baltiske språk som manglet i Latin-4 og Latin-6. |
| Del 14 | *Latin-8* *Keltisk* | Dekker keltiske språk. |
| Del 15 | *Latin-9* | En revidert utgave av ISO 8859-1 som erstatter noen lite brukte tegn med Euro-tegnet *€* og bokstavene *Š*, *š*, *Ž*, *ž*, *Œ*, *œ*, og *Ÿ*. Dette gjør dekningen av fransk,finsk og estisk komplett. |
| Del 16 | *Latin-10* *Sørøsteuropeisk* | En revidert utgave av ISO 8859-2. |

## Se også

* ISO 8859-1

Autoritetsdata
# Hangarskip

Hangarskipene USS «Enterprise» og «Charles de Gaulle»
Et **hangarskip** er et krigsskip med start- og landingsbane for luftfartøyer, primært beregnet for å støtte operasjoner med disse samme luftfartøyene. I praksis er altså et hangarskip en flytende flyplass. Hensikten med hangarskipet er å kunne bruke egen luftmakt over større avstander uten å være avhengig av lokale baser.

Hangarskip er vanligvis de største skipene i en marine. De har overtatt plassen til slagskipet som den viktigste skipsklassen i større mariner. Elleve land har idag hangarskip: USA, ,Japan, Frankrike, India, Russland, Spania, Brasil, Italia, Thailand, Kina og Storbritannia.

USAs Nimitz-klasse er de største hangarskipene noensinne, med to atomreaktorer, over 80 krigsfly, over 6000 personer som mannskap og en toppfart på over 30 knop. På tross av størrelsen er hangarskip sårbare, både for luftangrep og angrep fra ubåter. De ferdes derfor sammen med andre fartøyer i hangarskipsgrupper.

Hangarskipets forsvar er primært dets egne fly eller helikoptre, men er også godt utstyrt med luftvernvåpen- tidligere flak-kanoner, nå stort sett bare missiler.

## Fargede jakker

Dekkspersonale på et amerikansk hangarskip, med forskjellig fargede jakker
På US Navys hangarskip har dekkspersonellet fargede jakker/vester, for å angi deres funksjon. Dette er en fordel når mange mennesker og luftfartøyer er i bevegelse i støyende og farlige omgivelser på et relativt lite område:

* AB Lilla  – Drivstoffpåfylling.
* AB Blå  – Flybuksering; manuelt, med traktor, eller med heis (til og fra hangar).
* AB Gul  – Styrer alle bevegelsene på flydekket.
* AB Grønn  – Bakkeutstyrsvedlikehold, fotografer, bagasje- og frakthåndtering, katapult- og bremsewire-operasjon.
* AB Hvit  – Flysikkerhet, dekksflygeledere, sanitet, flytende oksygen-påfylling, passasjerhåndtering og gjester (inkludert kapteinen).
* AB Rød  – Ammunisjon og våpen-håndtering, brann og redningstjeneste (ved branninnsats også sølvfargede beskyttelsesklær).
* AB Brun  – Inspeksjon, vedlikehold og reparasjon av flyene.

## Se også

* Amfibisk landingsskip

## Referanser

Utvalg av hangarskipbaserte fly fra US Navy, her på flåtebesøk i Japan
## Eksterne lenker

* GlobalSecurity.org om virkemåten til hangarskip (engelsk)
# Sponsor

Sponsing av en bilprodusent i hestesport.
En **sponsor** er en person eller organisasjon som økonomisk eller ved sin anseelse støtter en forretning, kampanje, TV-program, idrettsklubb eller lignende. Sponsor er et låneord fra engelsk.

En sponsor er oftest et firma, som dekker økonomiske utgifter i forbindelse med (eksempelvis) sport, for til gjengjeld å bli promotert og assosiert med den gitte begivenhet. Sponsorer opptrer nesten overalt hvor offentlighetens interesse er rettet.

## Referanser
# Salesforce.com

| Salesforce.com |
| --- |
|  |
|  |
| Org.form | Corporation |
| Bransje | Skytjenester, programvareindustri, kunderelasjonsforvaltning, automasjon, programvare som tjeneste, bedriftsoftware, intelligente agenter, E-postmarkedsføring, analytikk  |
| Etablert | 3. februar 1999 |
| Eier(e) | Marc Benioff |
| Datterselskap |
10 oppføringer
Salesforce Marketing Cloud Heroku Krux Tableau Software ClickSoftware Technologies MuleSoft Quip Demandware Slack Technologies VLocity

 |
| Eierandel i |
7 oppføringer
Slack Tableau Software MuleSoft Stack Exchange Salesforce Marketing Cloud AppExchange Demandware

 |
| Hovedkontor | Salesforce Tower San Francisco |
| Land | USA  |
| Produkt(er) |
21 oppføringer
Salesforce kundedataplattform intelligente agenter Small business software programvare som tjeneste Order management system customer relationship management software skytjenester bedriftsoftware kunstig intelligens analytikk data visualization software elektronisk handel virtual agent E-postmarkedsføring automasjonsteknologi AI agent B2B e-commerce marketing automation integrasjonsplattform Heroku

 |
| Grunnlegger(e) | Marc Benioff  |
| Adm.dir. | Marc Benioff (mars 1999) |
| Antall ansatte | 35 000  (2019) |
| Salgsinntekter | 20 309 000 USD (2007) |
| Omsetning | 6,66 mrd. dollar (2016)  |
| Resultat | 18 356 000 USD (2007) |
|  Nettsted  |  Offisielt nettsted (en)
 |
|  |

**Salesforce.com, inc.** er et amerikansk informasjonsteknologiselskap med hovedkontor i San Francisco. Selskapet har spesialisert seg innen nettskytjenester og programvare for kunderelasjonshåndtering.

## Referanser

## Eksterne lenker

* Nettside
# VM i kunstløp 1898

**VM i kunstløp 1898**. Det tredje verdensmesterskapet i kunstløp ble arrangert i London i Storbritannia 15. februar 1898. Det var kun en konkurranse for menn og det var fire utøvere fra fire nasjoner som deltok. Henning Grenander fra Sverige ble den tredje verdensmesteren i kunstløp. Forrige verdensmester Gustav Hügel fra Østerrike kom på andreplass.

## Medaljer

|  VM i kunstløp 1898  |
| --- |
| **Plass** | **Land** | **Gull** | **Sølv** | **Bronse** | **Totalt** |
| 1. |  Sverige | 1 | 0 | 0 | 1 |
| 2. |  Østerrike | 0 | 1 | 0 | 1 |
| 3. |  Tyskland | 0 | 0 | 1 | 1 |

## Resultat

| Plass | Utøver | Land |
| --- | --- | --- |
| **Gull** | **Henning Grenander** |  SWE |
| **Sølv** | Gustav Hügel |  AUT |
| **Bronse** | Gilbert Fuchs |  GER |
| **4.** | H. C. Holt |  GBR |

Autoritetsdata